GEMA JUMAT, 28 SEPTEMBER 2018
Oleh: Nurjannah Usman
Assalamualaikum nyak bintang timu
Nyang na bak dapu yang baca Gema
Jinoe takisah haba tameusu
Suai nyak bungsu yang dara-dara
Langet yang manyang suum that abu
Abeh dum layu tanaman teuka
Haba taintat dara tan malu
Abeh dibahue le agam buya
Le nyang leupah buet hana jitupu
Malee ngoen abu atau ngoen nyakwa
Asai trouk hawa syaitan yang rayu
Duem ji peulaku tan takot dosa
Allah ya Rabbi oya Tuhan ku
Malee ngoen ilmu agama hana
Sayang keu poma nyang kira bi bu
Ijih hai Abu lalee meu cinta
Sikula tanle beut pih tan bak teungku
Laloe ngoen rindu keu abang Jaka
Hana di malee asai trouk nafsu
Allah Tuhanku peu sadar hamba
Sayang takaloen dara nyak meulu
Bee hana le meulue bungong kamala
Han soe teujeut tham kameunan laku
Donya ka syahdu tan so bela-membela
Jiduek honda sang ngoen ayah si Abu
Nyan meunan laku peu leumah rata
Rame nyang kaloen watee geu lalu
Larang tan lee sue nyang tuha-tuha
Tapekong adat Islam bak teungku
Lagee nyan laku teugah beu rata
Beu mandum saree jaga nyak meulu
Walau koen syahra ku atawa syahra ma
Asai yang Islam meu bek taragu
Nyak bungoeng meulu teugah beu sigra
Menyoe han jipateh larang deungoen su
Cok awee laju seupot beu sigra
Lagak-lagak tiong jie meusu
Walau pih syahdu teutap lam cintra
Menyoe na salah wate loen meu su
Poma ngoen Abu meu’ah beu sigra
Neuhen, 27 September 2018
ind_Latn ind_Latn ace_Latn ace_Latn ace_Latn zsm_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn hau_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bam_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn deu_Latn